Crimen ferpecto

Crimen ferpecto (ferpekta murdo) estas filmo de la hispana reĝisoro Álex de la Iglesia de 2004. Protagonistigita de Willy Toledo kaj Mónica Cervera, ĝi premieris la 22an de oktobro en Hispanio kaj en aŭgusto 2005 en Usono kiel The Perfect Crime. 

Intrigo

Rafael (Willy Toledo) estas ambicia alloganto ema de belulinoj, elegantaj vestaĵoj kaj elektita etoso. Li laboras en granda vendejo kaj deziras iĝi etaĝestro. Lia nura rivalo estas don Antonio, kiun li mortigas akcidente dum arda diskuto. La nura atestanto estas Lourdes (Mónica Cervera), nek bela nej alloga, kiu ĉantaĝas lin por igi lin unue sia amanto kaj poste ŝia edzo. Iam li jam ne povas elteni la situacion kaj planas ion simple "ferpecto" (ferpekta). 

Geaktoraro kaj roluloj
 Guillermo Toledo: Rafael
 Mónica Cervera: Lourdes
 Luis Varela: Don Antonio
 Enrique Villén: Policestro Campoy
 Fernando Tejero: Alonso
 Javier Gutiérrez: Jaime

Kuriozaĵoj
 La titolo Crimen ferpecto estas vortoludo kiel koruptaĵo de pli logika titolo Crimen perfecto tradukebla al Perfekta murdo, sed kadre de la genro de nigra komedio, la perfekta murdo iĝas ferpekta murdo.
 La filmo ricevis premiojn en la Festivalo de krimkino de Cognac kaj nomumojn al Goya-premioj.



Kategorio:Hispanlingvaj filmoj
Kategorio:Hispanaj filmoj
Kategorio:Filmoj aperintaj en 2004
Kategorio:Komediaj filmoj
Kategorio:Dramaj filmoj
Kategorio:Nigra humuro
Kategorio:Trileraj filmoj